IJEGGA AM DDA CRIF SBEDDADEN LAARAC – UR TTEMATEN ARA !
____________________________
Dda Crif yejja-yaY… yerna ahbib-is n ddima… leudd-is aqdim.
Dda Crif iggwed laâfu Ugellid Ameqqwran – (ass 23 janvier 2012 – ass 10 Yennayer 2962).
_____________________
Azul ay Iqvaliyen, Azul a Tiqvayliyin !
Azul ay imdukal, ttemdukal !
Azul ay ayetma, ttyessetma !
___________________________
DdiY ad ad-waliY udem n Dda Crif Xeddam send a-t awin ar tmurt. KniY af wudem-is… af twenza-s.
UfiY atas n watmaten ttyessetmaten ig’gerwen dinna ar wutun 7 Bd Ménilmontant Paris wis-11.
I kunwi i-t ihemlen : rriY llway (sslam) fell-as i-lmend s yismawen-nwen. I keccini a Majid, a gma : am akken i-k qqneY : ssawved-as daY sslam-ik.
D-ayen yesselmaden ul, i-mi ufiY atas medden, iççur webrid bac as rren urawen i Dda Crif.
Mi nezmer a-neddakkdel di lqerh, Iban belli nezmer daY a-nettdakkal lferh. D-aya-gi i’glaq a-nbeddel : akken qqaren zik-nni :
« Tadukli di liser weqbel tewser ! »
AcuYer kan ara nttemlil di twuYa ? AcuYer ur nezmir ara a-nemlil daYen di liser. I-mi ad d-rnuY inzi nniden imezwura :
« Agdud ibennu di liser irennu di laâser ! ».
Tagmatt a Leqvayel ! Yal yiwen Uqvayli ilaq ad ihami gma-s Aqvayli ! Yal yiwen UmaziY ilaq ad ihader AmaziY naY TamaziYt ara d-imagger di tudert-is, deg’webrid-is.
Aqqen qqaren daYen Imezwura nneY :
Akal kerz-it
Iger ssew-it
Axxam herz–it
Gma-k hader-it
Erfed w’ur nesâi ifadden
Ma d Rebbi, a-nef-as i medden !
Ammer a-neddukkel, kra gwin is yejjan akken iY yejja Dda Crif yakw d wid i-t izwaren : Jean Amrouche, Masin Harun, Slimane Azem, Dda Lmulud, Taher Oawut, Lwennas Matub, atg. ur ttemmaten ara meblac, ur ttemmaten ara di tugwdi n tmeYlal n tsusmi n lebda.
M’ara yemmet wergaz amaziY naY m’ara temmet tsedna tamaziYt am Tawes Amrouche), ma yella agdud-is idukel, lmut-nni tettas-ed teshel. Akken iqqar baba ad yaâfu Rebbi fell-as : « M’ara duklen watmaten, lmut tettas-ed fsuset : amzun kan d-abrid i’gbeddel win iruhen yeggwi abrid-nni akw ara nawi. »
Bac a-nezmumeg cituh — di lehzen – agi — i-waken ad yefreh cituh Dda Crif i-mi yehzen i-mi yejja leudd-is aqdim :
Asmekti yiwen wass yakw d Dda Crif Xeddam :
MmektaY -d asmi i d-inezwar di « La Mutualité » (di Lpari) netta d Nwara
« Tasedna Tuccbiht ». Azekka-nni, nemlal d-agraw di Inalco yakw d Mennad, Mhenna Mehfufi, d Salem Chaker d kra n yemdukal nniden.
Yedsa atas i-mi’s hkiY ayen i-wi sliY assen-nni ar yiwet temYart. DYa nniY-as :
« Ihun Rebbi a Dda Crif tecnidh-d « Nadya ». Axater, sliY -as i yiwet temYart teqqim-ed zdat-i i-mi is tenna i temdakkelt-is : « Ad d-yecnu Nadya naY as iniY « Rumbursi !! » Waqila teslid-as-d, i-mi imiren yakan trefdedh tecnid-aY -d Nadya !! »
Yedsa atas send aken yenna-yaY -d s-unecreh : “Af-aya-gi i d-ccniY Nadya : mi-s d-sliY i temYart-nni, ugadeY a-yi-d tini : “Rembursi !”
DYa, nedsa yakw yid-es amzun d-arraw yezzin i baba-tsen naY d-inelmaden yezzin i Wselmad nsen ameqqwran.
A-t Ig Ugellid Ameqqwran d Tgemmi-s ! Ijja-d agerruj n ccna, n lmusiqa, tmusni, n tayri, n tukli : bac a-neddakel !
Akken qqaren daY Imezwura : “Anda yella wul ad awdhen yergazen !”
Yusef Alliwi (25 janvier 2012 – 12 Yennayer 2962.
kab_Latn unk kab_Latn kab_Latn unk kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn